Kwik Spar på Uttrup Torv i Nørresundby blev i aftes udsat for et røveri, da en arabisk udseende mand med en kniv truede ekspedienten til at udlevere et mindre pengebeløb. -Det er en arabisk udseende mand, der indfinder sig i butikken iført en mørkeblå trøje og sorte træningsbukser. Han har en mørk hue og et klæde for ansigtet, siger vagtchef ved Nordjyllands Politi, Bent Højgaard. Gerningsmanden stak af sted til fods af Abildgaardsvej, hvor sporet går tabt. Politiet var ellers ude med hunde, men uden det ønskede resultat, og politiet er derfor meget interesserede i at høre fra folk med oplysninger, der eventuelt kan hjælpe til en opklaring af sagen.

Opsummering:
Gerningsmand truede sig med kniv til mindre pengebeløb.